SISB วิ่งต่อ 7% “ออลไทม์ไฮ” ลุ้นปี 66 นักเรียนพุ่ง 3.7 พันคน  
SISB บวกต่อ 7% ทำออลไทม์ไฮ โบรกคาดการณ์ปี 66 รับนักเรียนใหม่พุ่ง 3,700 คน พร้อมคาดไตรมาส 4/65 กำไร 125 ล้าน โต 3 เท่าตัว
SISB บวกต่อ 7% ทำออลไทม์ไฮ โบรกคาดการณ์ปี 66 รับนักเรียนใหม่พุ่ง 3,700 คน พร้อมคาดไตรมาส 4/65 กำไร 125 ล้าน โต 3 เท่าตัว
25 ม.ค. 2566

ผู้สื่อข่าวรายงานว่า วันนี้ (25 ม.ค. 66) ราคาหุ้น  บริษัท เอสไอเอสบี จำกัด (มหาชน) หรือ SISB  ล่าสุด ณ เวลา 10:53 น. อยู่ที่ระดับ 24.30 บาท บวก 1.50 บาท หรือ 6.58% สูงสุดที่ระดับ 24.60 บาท ต่ำสุดที่ระดับ 22.90 บาท ด้วยมูลค่าการซื้อขาย58.43 ล้านบาท ทำให้ราคาหุ้นปรับตัวขึ้นสูงสุดจนออลไทม์ไฮ

สำหรับราคาหุ้น SISB ปรับตัวขึ้นต่อเนื่องทำออลไทม์ไฮสะท้อนจาก บล.เคจีไอ มองบวกกับแนวโน้มการเติบโตของ SISB จากพัฒนาการด้านบวกของการกลับเข้าทำการเรียนการสอนในโรงเรียนในปี 66 โดยพิจารณาจากจำนวนนักเรียนที่เข้าเรียน โดยยังคงประมาณการจำนวนนักเรียนใหม่ปี 66 ไว้ที่ 3,700 คน เพิ่มขึ้น 600 คน เมื่อเทียบกับงวดเดียวของปีก่อน ขณะที่ในปี 67 ที่ 4,200 คน เพิ่มขึ้น 500 คน เมื่อเทียบกับงวดเดียวของปีก่อน และปี 68 ที่ 4,600 คน เพิ่มขึ้น 400 คน เมื่อเทียบกับงวดเดียวของปีก่อน
ทั้งนี้ จำนวนนักเรียนที่เพิ่มขึ้นจะมีแรงหนุนจาก 1) การเปิดโรงเรียนใหม่สองแห่ง (นนทบุรี เฟส 1 และระยอง เฟส 1) และ 2) การเติบโตตามปกติของโรงเรียนที่เปิดดำเนินการอยู่ในปัจจุบันการเติบโตตามปกติของโรงเรียนที่เปิดดำเนินการอยู่ในปัจจุบัน การที่จีนกลับมาเปิดประเทศเป็นปัจจัยกระตุ้นด้านบวกจีนได้ยกเลิกข้อจํากัดในการเดินทางออกไปต่างประเทศแล้ว โดยยุติข้อกําหนดเรื่องการกักตัวผู้ที่เดินทางเข้ามาจากต่างประเทศหลังจากที่ปิดประเทศไปเกือบสามปีเต็ม ทำให้คนจีนรู้สึกว่า การดำเนินการดังกล่าวคือจุดสิ้นสุดของนโยบาย zero-COVID ซึ่งทําให้ผู้คนรู้สึกตื่นเต้นมาก และมีอิสระที่จะเดินทางออกนอกประเทศได้
โดยเว็บไซต์การท่องเที่ยวที่ได้รับความนิยมบอกว่า ยอดค้นหาเที่ยวบินขาออกจากจีนพุ่งสูงขึ้นถึงเกือบ 80% และจุดหมายที่ได้รับความนิยมสูงสุดคือประเทศไทย รองลงมาคือญี่ปุ่น เกาหลีใต้สหรัฐ และออสเตรเลีย ซึ่งคิดว่า SISB น่าจะเป็นหนึ่งในบริษัทที่จะได้อานิสงส์บวกจากประเด็นนี้ เพราะจะทําให้นักเรียนจีนเดินทางมาศึกษาได้ง่ายขึ้นตั้งแต่ปี 66 ทั้งนี้ ตามปกติแล้วนักเรียนจีนจะคิดเป็นสัดส่วน 60% ของนักเรียนต่างชาติของ SISB หรือคิดเป็นจำนวนนักเรียนประมาณ 279 คนในปี 65 โดยคาดการณ์จำนวนนักเรียนจีนจะเพิ่มขึ้นปีละ 150 คนในช่วงปี 2566-68 ซึ่งจะทําให้สัดส่วนนักเรียนจีนมากกว่า 77% ในส่วนนักเรียนต่างชาติในอนาคต
ขณะที่คาดว่าผลการดําเนินงานของ SISB จะออกมาดีเยี่ยมในไตรมาส 4/65 คาดว่ากําไรสุทธิจะอยู่ที่ 125 ล้านบาท เพิ่มขึ้น 308.5% เมื่อเทียบกับงวดเดียของปีก่อน และเพิ่มขึ้น 25.7% จากไตรมาสก่อน  ซึ่งน่าจะออกมาดีกว่าคาดเอาไว้ก่อนหน้านี้ในประมาณการกําไรเต็มปี 65 คาดว่า กําไรที่เพิ่มขึ้นอย่างมีนัยสําคัญทั้งเมื่อเทียบกับงวดเดียวของปีก่อน และจากไตรมาสก่อน เนื่องจาก (1) มีการปรับขึ้นค่าเล่าเรียนเต็มไตรมาส 5% ตั้งแต่เดือนสิงหาคม 65 (2) จำนวนนักเรียนเพิ่มขึ้นเป็น 3,100 คน เพิ่มขึ้น 27.4% เมื่อเทียบกับงวดเดียวของปีก่อน และเพิ่มขึ้น 1.8% จากไตรมาสก่อนในไตรมาส 4/65 จากการกลับเข้ามาเรียนที่โรงเรียน และ (3) margin เพิ่มขึ้นจากการประหยัดต่อขนาด